**ELŐTERJESZTÉS**

**Tiszavasvári Város Önkormányzata Képviselő-testületének**

**2024. december 13-án tartandó rendes ülésére**

Az előterjesztés tárgya: **az egyes helyi közszolgáltatások kötelező igénybevételéről szóló 7/2014. (III.28.) önkormányzati rendelet módosításáról**

Melléklet:

A napirend előterjesztője: Dr. Kovács János jegyző

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/723-…./2024.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. pontja |
|  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2024. december 5.

**Gazdagné dr. Tóth Marianna**

**témafelelős**

**TISZAVASVÁRI VÁROS JEGYZŐJÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**A Képviselő-testülethez**

**Az egyes helyi közszolgáltatások kötelező igénybevételéről szóló 7/2014.(III.28.) önkormányzati rendelet módosításáról**

**Tisztelt Képviselő-testület!**

Tiszavasvári Város Önkormányzata és az Északmagyarországi Regionális Vízművek Zrt. (továbbiakban: ÉRV Zrt.) között a nem közművel összegyűjtött háztartási szennyvíz begyűjtésére és ártalmatlanítására megkötött szerződés időtartama 2025. december 31. napjáig meghosszabbításra került.

A közszolgáltatási szerződés meghosszabbítását az egyes helyi közszolgáltatások kötelező igénybevételéről szóló 7/2014.(III.28.) önkormányzati rendelet (továbbiakban: Ör.) 22.§ (1)-(2) bekezdései tartalmazzák a közszolgáltató megnevezését és a közszolgáltatási szerződés határidejét, melyet a közszolgáltatási szerződés hosszabbítása miatt módosítani szükséges.

Emiatt az Ör. 22.§ (2) bekezdése az alábbira módosul:

„Tiszavasvári Város Önkormányzata a Közszolgáltatóval 2023. február 1. napjától 2025. december 31. napjáig tartó határozott időtartamú közszolgáltatási szerződést köt.”

**A jogalkotásról szóló** **2010. évi CXXX. Tv.** 17. § (1) és (2) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményről a testületet tájékoztatni kell.

A hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A fentiek alapján az egyes helyi közszolgáltatások kötelező igénybevételéről szóló rendelet módosításáról - az előzetes hatásvizsgálata tükrében – az alábbi tájékoztatást adom:**

**1. A módosítás valamennyi jelentősnek ítélt hatása, különösen:**

**1.1. társadalmi hatása:**

Jelentősnek ítélt társadalmi hatás nem várható. A településen már 2023. óta az ÉRV Zrt. a közszolgáltató, a vele kötött szerződés csupán meghosszabbításra kerül, melynek átvezetése szükséges a rendeleten.

**1.2. gazdasági hatása:**

Nem realizálódik**.**

**1.3. költségvetési hatása:**

A módosításnak az önkormányzat költségvetésére többletkiadás nem várható.

**2.** **A módosításnak környezeti és egészségügyi következményei:**

A környezeti és egészségügyi következmény jelen módosítással összefüggésben nem várható.

**3. Az adminisztratív terheket befolyásoló hatása:**

Tekintettel a Közszolgáltatóval kötött határozott idejű szerződésre, a szerződés módosítása maga után vonja a rendelet módosítását is, de éves szinten nem jelent számottevő többletfeladatot az önkormányzati ügyintézés folyamatában.

**4. A jogszabály megalkotásának szükségessége, a jogalkotás elmaradásának várható következményei:**

A rendelet módosítás elmaradása esetén a Szabolcs-Szatmár-Bereg Vármegyei Kormányhivatal törvényességi felhívással élhetne.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

Az önkormányzatnál nem várható ilyen jellegű hatás.

**Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.**

Kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.

Tiszavasvári, 2024. december 5.

**Dr. Kovács János**

**jegyző**

**rendelet-tervezet**

**Tiszavasvári Város Önkormányzata Képviselő-testületének .../2024. (……….) önkormányzati rendelete**

**Az egyes helyi közszolgáltatások kötelező igénybevételéről szóló 7/2014. (III.28.) önkormányzati rendelet módosításáról**

Tiszavasvári Város Önkormányzata Képviselő-testülete a vízgazdálkodásról szóló 1995. évi LVII tv. 44/C § (2) bekezdés c) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva - Tiszavasvári Város Önkormányzata Képviselő-testülete szervezeti és működési szabályzatáról szóló 6/2022.(II.25.) önkormányzati rendelet 4. melléklet 1.30. pontja által biztosított véleményezési jogkörében eljáró Pénzügyi és Ügyrendi Bizottság véleményének kikérésével – a következőket rendeli el:

**1. §**

Az egyes helyi közszolgáltatások kötelező igénybevételéről szóló 7/2014. (III. 28.) önkormányzati rendelet 22. § (2) bekezdése helyébe a következő rendelkezés lép:

„(2) Tiszavasvári Város Önkormányzata a Közszolgáltatóval 2023. február 1. napjától 2025. december 31. napjáig tartó határozott időtartamú közszolgáltatási szerződést köt.”

**2. §**

Ez a rendelet a kihirdetését követő harmadik napon lép hatályba.

**Balázsi Csilla Dr. Kovács János**

**polgármester jegyző**

**A rendelet kihirdetve: 2024. december 16-án**

**Dr. Kovács János**

**jegyző**

Általános indokolás

Tiszavasvári Város Önkormányzata Képviselő-testülete a vízgazdálkodásról szóló 1995. évi LVII tv. 44/C § (2) bekezdés b) pontjában kapott felhatalmazás alapján, az Alaptörvény 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX tv. 13.§ (1) bekezdés 19. pontjában meghatározott feladatkörében eljárva megalkotta az egyes helyi közszolgáltatások kötelező igénybevételéről szóló rendeletét.

Részletes indokolás

**Az 1–2. §-hoz**

Tiszavasvári Város Önkormányzata és az Északmagyarországi Regionális Vízművek Zrt. között a nem közművel összegyűjtött háztartási szennyvíz begyűjtésére és ártalmatlanítására megkötött szerződés időtartama 2025. december 31. napjáig meghosszabbításra került.

A közszolgáltatási szerződés meghosszabbítását az egyes helyi közszolgáltatások kötelező igénybevételéről szóló 7/2014.(III.28.) önkormányzati rendelet (továbbiakban: Ör.) 22.§ (2) bekezdése tartalmazza a közszolgáltatási szerződés határidejét, melyet a közszolgáltatási szerződés hosszabbítása miatt módosítani szükséges.

Emiatt az Ör. 22.§ (2) bekezdése az alábbira módosul:

„Tiszavasvári Város Önkormányzata a Közszolgáltatóval 2023. február 1. napjától 2025. december 31. napjáig tartó határozott időtartamú közszolgáltatási szerződést köt.”

Hatálybaléptető rendelkezéseket tartalmaz.