Előterjesztés

Tiszavasvári Város Önkormányzata Képviselő-testülete

2024. december 13-án

tartandó rendes ülésére

Az előterjesztés tárgya:**Tiszavasvári Város Önkormányzata 2024. évi költségvetéséről szóló 1/2024.(II.15.) önkormányzati rendeletének módosításáról**

Melléklet: rendelettervezet mellékletei

Az előterjesztés előadója: Balázsi Csilla polgármester

Az előterjesztés témafelelőse: Köblös Máté

Az előterjesztés ügyiratszáma: TPH/6897-6/2024

Az előterjesztést véleményező bizottságok a hatáskör megjelölésével:

|  |  |
| --- | --- |
| Bizottság | Hatáskör |
| Pénzügyi és Ügyrendi Bizottság | SZMSZ 3. melléklet 2.1 pont |
| Szociális és Humán Bizottság | SZMSZ 3. melléklet 2.1 pont |

Az ülésre meghívni javasolt szervek, személyek:

|  |  |
| --- | --- |
| Munkácsi Ágnes intézményvezető | cseperedok@tiszavasvari.hu |
| Moravszki Zsoltné igazgató | ekaovoda@gmail.com |
| Kulcsár Lászlóné intézményvezető | [vktiszavasvari@gmail.com](mailto:pajutka@gmail.com) |

Egyéb megjegyzés:

Tiszavasvári, 2024. december 6.

Köblös Máté

témafelelős

**Tiszavasvári Város Polgármesterétől**

*4440 Tiszavasvári, Városháza tér 4. sz.*

*Tel.: 42/520-500 Fax.: 42/275–000 e–mail: tvonkph@tiszavasvari.hu*

Témafelelős: Köblös Máté

**Előterjesztés**

– a Képviselő-testület részére –

**Tiszavasvári Város Önkormányzata 2024. évi költségvetéséről szóló 1/2024.(II.15.) önkormányzati rendeletének módosításáról**

**Tisztelt Képviselő-testület!**

Szíves tájékoztatásukra és döntésük meghozatalához Önök elé terjesztem a 2024. évi költségvetés módosítását szervezetekre megbontva, mely az alábbiak miatt vált szükségessé:

I. Tiszavasvári Polgármesteri Hivatal

1. Az Önkormányzat 1. pontjában leírtak miatt a gyermekétkeztetési feladat normatíva csökkenése miatt célszerű a hozzá kapcsolódó kiadási előirányzatokat is csökkenteni. Ezért az alábbi táblázat szerinti módosítás elfogadását javaslom:

|  |  |  |
| --- | --- | --- |
| 096015 Gyermekétkeztetés köznevelési intézményben (Köt) | | |
| K332 | Vásárolt élelmezés | -2 964 409 |
| K351 | Működési célú előzetesen felszámított általános forgalmi adó | -800 391 |
|  | **Kiadás összesen:** | **-3 764 800** |

Fentiek hatására a Támogatási célú finanszírozási műveletek (018030-Köt.) kormányzati funkción a Központi, irányító szervi támogatás (B816) bevételi előirányzata 3.764.800 Ft-tal csökken. Ennek hatására az Önkormányzat költségvetésében az általános tartalék előirányzata 3.764.800 Ft-tal nő

II. Tiszavasvári Város Önkormányzata:

1. Az októberi normatíva felülvizsgálat során mutatószámaink esetében csökkenést jelentettünk. A felmérés eredménye elérhetővé vált a Magyar Államkincstár által üzemeltetett Önkormányzati Információs Rendszerben. Ezért az Önkormányzat költségvetésében az Önkormányzatok elszámolásai a központi költségvetéssel (018010) kormányzati-funkció

|  |  |  |
| --- | --- | --- |
| B112-Köt. | 1.2 Települési önkormányzatok egyes köznevelési feladatainak támogatása: | -739 738 |
| B1131-Köt. | Települési önkormányzatok egyes szociális és gyermekjóléti feladatainak támogatása: 1.3.2.3.- 1.3.2.15. Egyes szociális és gyermekjóléti feladatok támogatása - család és gyermekjóléti szolgálat/központ támogatása kivételével | -252 670 |
| B1132-Köt. | Települési önkormányzatok gyermekétkeztetési feladatainak támogatása: 1.4.1 Intézményi gyermekétkeztetés támogatása | -3 764 800 |
| B1132-Köt. | Települési önkormányzatok gyermekétkeztetési feladatainak támogatása: 1.4.2 Szünidei étkeztetés támogatása | -3 999 177 |
|  | **Bevételek összesen:** | **-8 756 385** |

Fentiek hatására az Általános tartalék előirányzata 8.756.385 Ft-tal csökken.

1. A szünidei gyermekétkeztetési feladat normatíva csökkenése miatt célszerű a hozzá kapcsolódó kiadási előirányzatokat is csökkenteni. Ezért az alábbi táblázat szerinti módosítás elfogadását javaslom:

|  |  |  |
| --- | --- | --- |
| 104037 Intézményen kívüli gyermekétkeztetés (Köt) | | |
| K332 | Vásárolt élelmezés | -3 148 958 |
| K351 | Működési célú előzetesen felszámított általános forgalmi adó | -850 219 |
|  | **Kiadás összesen:** | **-3 999 177** |

Fentiek hatására az Általános tartalék előirányzata 3.999.177 Ft-tal nő.

1. A közvilágítás fejlesztéséhez kapcsolódó hitel törlesztő részlete az eredeti költségvetésben a csökkentett felvett összeg figyelembevételével került tervezésre. Azonban az MBH Bank tájékoztatása alapján a törlesztés ütemezése más, mint az általunk kalkulált. Ezért szükséges az előirányzat és a rendelettervezet mellékleteiben található adósságot keletkeztető táblázatok módosítása.

Ezért a Forgatási és befektetési célú finanszírozási műveletek (900060-Köt.) kormányzati funkción a Hosszú lejáratú hitelek, kölcsönök törlesztése pénzügyi vállalkozásnak (K9111) kiadási előirányzatát 1.951.846 Ft-tal javaslom csökkenteni, az általános tartalék azonos összegű növelése mellett.

1. Külön napirendi pontban kerül megtárgyalásra a polgármester illetményének és költségtérítésének jogszabályon alapuló módosítása. Ennek megfelelően szükséges az alábbi módosítás elfogadása:

Az Önkormányzatok és önkormányzati hivatalok jogalkotó és általános igazgatási tevékenysége (011130-Köt.) kormányzati funkción a Választott tisztségviselők juttatásai (K121) kiadási előirányzatát 1.822.290 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 233.808 Ft-tal szükséges megnövelni az általános tartalék 2.056.098 Ft-os csökkentése mellett.

III. Az Önkormányzatra és az intézményeire vonatkozóan év végi jutalom javaslat:

Az év végi jutalomkeret meghatározásakor a 2023. évi tény adatokat vettük figyelembe. Ahhoz képest egy hozzávetőleg 10 %-kal nagyobb keret beállítását javaslom. Ez alól kivételt képez az Óvodai intézmény, mivel az új Pedagógus törvény hatására a bérre kapott állami normatíva csak személyi juttatásokra fordítható. Ezt a múlt héten a Magyar Államkincstártól kapott tájékoztatás is megerősíti. Ezért az Óvoda esetében a jelenleg kiszámolt bérmegtakarítás teljes összegét javaslom átcsoportosításra.

A normatív jutalomkeret fedezete a személyi juttatások rovaton keletkező bérmegtakarítás. Ez alól kivételt képez a Bölcsőde intézmény, ahol az előző évekhez hasonlóan adottságaiból adódóan az idei évben sem keletkezett jelentős bérmegtakarítás. Itt az általános tartalék terhére javaslok jutalomkeret képzését.

1. A Polgármesteri Hivatal költségvetésében az Önkormányzatok és önkormányzati hivatalok jogalkotó és általános igazgatási tevékenysége (011130-ÁIG) kormányzati funkción a Normatív jutalmak (K1102) kiadási előirányzatát 8.000.000 Ft-tal javaslom megemelni. Ezzel egyidőben a Törvény szerinti illetmények, munkabérek (K1101) kiadási előirányzata azonos összeggel csökken.
2. Az Egyesített Óvodai Intézmény költségvetésében az Óvodai nevelés, ellátás szakmai feladatai (091110) kormányzati funkción a Normatív jutalmak (K1102) kiadási előirányzatát 11.800.001 Ft-tal javaslom növelni a Törvény szerinti illetmények, munkabérek (K1101) kiadási előirányzatának azonos összegű csökkentése mellett.
3. A Tiszavasvári Bölcsőde költségvetésében a Normatív jutalmak (K1102) kiadási előirányzatát 1.485.000 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 193.050 Ft-tal javaslom megemelni. A módosítás hatására a Támogatási célú finanszírozási műveletek (018030) kormányzati funkción a Központi, irányító szervi támogatás (B816) bevételi előirányzata 1.678.050 Ft-tal nő.
4. Az Egyesített Közművelődési Intézmény és Könyvtár költségvetésében a Normatív jutalmak (K1102) kiadási előirányzatát 2.586.241 Ft-tal javaslom megemelni. Ezzel egyidőben a Törvény szerinti illetmények, munkabérek (K1101) kiadási előirányzata azonos összeggel csökken.
5. Az Önkormányzat költségvetésében A Város-, községgazdálkodási egyéb szolgáltatások (066020-Köt) kormányzati funkción a Normatív jutalmak (K1102) kiadási előirányzatát 310.151 Ft-tal, javaslom megemelni. Ezzel egyidőben a Törvény szerinti illetmények, munkabérek (K1101) kiadási előirányzata azonos összeggel csökken.

Elfogadásra javaslom továbbá, a rendelet tervezet 6. és 7. mellékletében szereplő költségvetési maradvány igénybevételének pontosítását.

Tájékoztatásul közlöm, hogy az alábbiakban felsorolt átruházott hatáskörű döntések a költségvetésben átvezetésre kerülnek:

A **16/2024.** iratszámú saját hatáskörű döntésben az időközi fizetési kötelezettséget keletkeztető megállapodásban foglaltak teljesítésére volt szükséges előirányzatot biztosítanom, mivel nem állt rendelkezésre előirányzat.

Ezért a Tiszavasvári Polgármesteri Hivatal költségvetésében az Önkormányzatok és önkormányzati hivatalok jogalkotó és általános igazgatási tevékenysége (011130-Áig) kormányzati funkción a Normatív jutalmak (K1102) kiadási előirányzatát 7.820.150 Ft-tal megemeltem, a Törvény szerinti illetmények, munkabérek (K1101) kiadási előirányzatának azonos összegű csökkentése mellett.

A **17/2024.** iratszámú saját hatáskörű döntés meghozatalára azért volt szükség, mert a Tiszavasvári Egyesített Óvodai Intézmény könyvelési adatainak felülvizsgálata során, megállapítást nyert, hogy a közvetített szolgáltatások miatt felmerülő kiadások és bevételek alacsony szinten kerültek tervezésre, ezért azok növelése volt szükséges.

Ezért a Tiszavasvári Egyesített Óvodai Intézmény költségvetésében az Óvodai nevelés, ellátás működtetési feladatai (091140-Köt.) kormányzati funkción a Közvetített szolgáltatások (K335) kiadási előirányzatát 4.000.000 Ft-tal és a Működési célú előzetesen felszámított általános forgalmi adó (K351) kiadási előirányzatát 1.080.000 Ft-tal megemeltem, ezzel egyidőben a Közvetített szolgáltatások ellenértéke (B403) bevételi előirányzata 4.000.000 Ft-tal és a Kiszámlázott általános forgalmi adó (B406) 1.080.000 Ft-tal nőtt.

A **18/2024**. iratszámú saját hatáskörű döntés keretében 3 módosítást hajtottam végre:

1. A Képviselő testület a 306/2024 (XI.21.) Kt. számú határozatában döntött a műfüves labdarugópálya megvalósításáról, melyben felhatalmazott a szükséges saját erő biztosítására.

Ezért a Sportlétesítmények, edzőtáborok működtetése és fejlesztése (081030-Köt.) kormányzati funkción az Ingatlanok beszerzése, létesítése (K62) kiadási előirányzatát 1.248.481 Ft-tal, a Beruházási célú előzetesen felszámított általános forgalmi adó (K67) kiadási előirányzatát 337.090 Ft-tal megemeltem. Ezzel egyidőben az általános tartalék 1.585.571 Ft-tal csökkent.

1. Az Önkormányzati Környezetvédelmi Alap létrehozásáról és felhasználásának szabályairól szóló 4/2023. (II. 15.) önkormányzati rendelet alapján az alábbiak miatt volt szükséges az előirányzatot módosítanom.

Önkormányzatunk a Tiszavasvári, Ady Endre u. 2. – 8. szám közötti szakaszon a meglévő zárt csapadékvíz elvezető összetört elemeinek a cseréjére és a burkolat helyreállításnak a kivitelezésre kért árajánlatot. A feladat elvégzésére azért lenne szükség, mert a megjelölt belvízelvezető rendszerek így tudják megfelelően ellátni funkciójukat.

Ezért az Ár- és belvízvédelemmel összefüggő tevékenységek (047410-Köt) kormányzati funkción az Ingatlanok felújítása (K71) kiadási előirányzatát 949.700 Ft-tal, a Felújítási célú előzetesen felszámított általános forgalmi adó (K74) kiadási előirányzatát 256.419 Ft-tal megnöveltem. Ennek hatására a céltartalék (környezetvédelmi alap) előirányzata 1.206.119 Ft-tal csökkent.

1. Az októberi költségvetés módosítás során a külső bizottsági tagok tiszteletdíja nem megfelelő rovatra került tervezésre. Ezért szükséges volt az előirányzat átcsoportosítása.

Az Önkormányzatok és önkormányzati hivatalok jogalkotó és általános igazgatási tevékenysége (011130-Köt) kormányzati funkción a Választott tisztségviselők juttatásai (K121) kiadási előirányzatát 480.000 Ft-tal csökkentettem, az Egyéb külső személyi juttatások (K123) kiadási előirányzatának azonos összegű növelése mellett.

Tiszavasvári, 2024. december 6

**Balázsi Csilla**

**polgármester**